 ОРГАНИЧЕН ЗАКОН ЗА СЪДЕБНАТА ВЛАСТ 6 /1985

(допълнен с чл. 86-2 и чл.86-3 от Органичен закон 8 от 9 юли 2003)

........

Чл.86 -2 (допълнен чрез Органичен закон 8 от 9 юли 2003)

1. Търговски съдилища от общ характер, едно или няколко на брой, действат на територията на всички райони на страната, като упражняват юрисдикция във всеки район поотделно и установяват седалището си в неговия главен град;
2. Съдът може да се установи и извън главния град на района в случай, че това се налага с оглед потребностите на населението, наличието на промишлени или търговски центрове, или развитието на дадена стопанска дейност, като обхвата на подведомственост на всяко съдилище се определя поотделно според конкретния случай;

3. Търговските съдилища могат да изпълняват своите подведомствени действия на територията на два или повече района на дадена автономна провинция с изключение на случаите, предвидени в ал.4 на настоящия член;

4. Освен горепосоченото, търговските съдилища на Аликанте могат да упражняват своята компетентност и да разглеждат по изключение на първа инстанция спорни въпроси по силата на действащия Регламент 40/94 на Съвета на Европейския съюз от 20 декември 1993, който се отнася до общоевропейските търговски марки, и Регламент 6/2002 на Съвета на Европейския съюз от 12 декември 2001, относно общоевропейските дизайни и модели. На това основание горе посочените съдилища упражняват юрисдикция на територията на цялата страна и се определят като съдилища по общоевропейската търговска марка;

Чл 86 -3 (допълнен чрез Органичен закон 8 от 9 юли 2003)

1. Търговските съдилища разглеждат всякакъв вид дела във връзка с състояние на неплатежоспособност съгласно изискванията на съответното регламентиращо законодателство.

 Във всеки случай, ЮРИСДИКЦИЯТА НА СЪДИЯТА ПО ДЕЛА ЗА НЕПЛАТЕЖОСПОСОБНОСТ Е ИЗКЛЮЧИТЕЛНА И ЕДИНСТВЕНА В СЛЕДНИТЕ ОБЛАСТИ:- край на буквално преведения текст)

Във всеки случай, съдията по дела във връзка с неплатежоспособност упражнява юрисдикция по изключение и единствено в посочените по-долу области, а именно:

· Граждански дела от имуществен характер, свързани с имуществото на неплатежоспособното лице, с изключение на съдебни дела, които разглеждат въпроси, касаещи правоспособност, родство, брачни въпроси и непълнолетни лица, предмет на третиране на глава 1 от Книга IV от Закона за гражданско производство, Същото се отнася и до искове, визирани в чл.17.1.от Закона за неплатежоспособност;

· Трудови дела, във връзка с общо (колективно) прекъсване, изменение или прекратяване на трудови договори, по които самият работодател е неплатежоспособно лице (длъжник), при прекъсване или прекратяване на договори на ръководни кадри, без това обаче да означава, че когато определените мерки налагат изменение на условията на Общия колективен договор, отнасящ се до въпросните трудови договори, ще се изисква и съгласието на съответните представители на работниците. При производства от подобен характер, и без това да се счита в ущърб на приложението на специфичните изисквания на Закона за неплатежоспособност, трябва да се имат предвид основните принципи на нормативната уредба и трудовото производство;

· Всякакъв вид изпълнителни действия срещу имуществото и вещните права на неплатежоспособното лице, независимо от статута на разпореждащия орган;

· Всякакъв вид предпазни мерки относно имуществото на неплатежоспособното лице, с изключение на разпоредените в рамките на граждански съдебни дела, които остават извън юрисдикцията на съдията съгласно  т.1;

· Всякакъв вид мерки, които се прилагат в дадено производство във връзка с неплатежоспособност за предоставяне на безплатна правна помощ;

· Дела, по силата на които се търси гражданска отговорност от дружествените управители, одитори или, при липса на такива, от ликвидаторите на фирмата за нанесени щети на неплатежоспособното лице по време на производството;

2. Търговските съдилища също така разглеждат всякакъв вид  граждански дела, които се отнасят до:

· Искове с приложение на съдебни процедури по отношение на нелоялна конкуренция, индустриална собственост, интелектуална собственост и реклама, както и отнасящи се до всякакъв вид въпроси, които в рамките на определената юрисдикция, могат да бъдат уредени по силата на действащите правилници и регламенти на търговските дружества и кооперации;

·  Претенции по силата на действащото законодателство в областта на националния и на международния транспорт;

· Претенции относно приложението на морското право;

· Искове, отнасящи се до общите условия на договорите в съответствие с действащото законодателство в горе посочените области;

· Всякакъв вид възражения срещу решенията на Главната дирекция на регистрите и Нотариата, в областта на възраженията срещу определенията на длъжностните лица в Търговския регистър, съгласно разпоредбите на Закона за ипотеките, касаещи конкретно този вид производство;

· Производства на основание на разпоредбите на чл.81 и 82 от Европейската конвенция и произтичащите от нея права;

3. Чл.812 е чл.812 от Съдебни процедури на гражданското производство.

